Høylandsfe er en hardfør rase, tilpasset de barske forholdene nordvest i Skottland med vill natur og mye vind og regn. De eter planter som mange andre kvegraser unngår. Kjøttet er noe magrere enn hos andre kvegraser, ettersom Highland cattle får mesteparten av isolasjonen den trenger mot kulde fra den tykke pelsen, og ikke trenger å bygge opp så mye underhudsfett. Pelsen gjør den også godt tilpasningsdyktig til nordlige klimaforhold. Oksene kan veie opp til 800 kg og kuene opp til 500 kg. Deres melk har generelt meget høyt melkefett, og deres kjøtt er ansett av høy kvalitet, blant annet ved at det har lavt med kolesterol.